  Виталий Пронин 2017-тӥ арлэн нырысетӥ палараз ог 15 сюрс мурт пенсия басьтыны кутскиз. Со сярысь Удмуртиысь ветеранъёслэн огазеяськонзылэн семинараз ивортӥз Удмуртиысь Пенсиосъя фондлэн кивалтӥсь Алексей Бельтюков. - Арысь аре пенсионеръёслэн лыдзы будэ. Али 1 пенсионерлы 2 ужась мурт лыдъяське, - шуиз Алексей Васильевич. - Кылем ар ӵоже 30 сюрслэсь уно мурт пенсие потӥз. Пенсиослы но мукет социальной тыронъёслы туэ Удмуртиысь Пенсиосъя фондын 76,6 миллиард манет чакламын. Нялтас вераса, туннэ шаерамы ваньзэ-ӧвӧлзэ 451 сюрслэсь ятыр пенсионеръёс лыдъясько. Елена Рябина  